CELEX: 62019TN0654
Language: lv
Date: 2019-09-30 00:00:00
Title: Lieta T-654/19: Prasība, kas celta 2019. gada 30. septembrī – FF/Komisija

25.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 399/86
            
         
      Prasība, kas celta 2019. gada 30. septembrī – FF/Komisija
      (Lieta T-654/19)
      (2019/C 399/105)
      Tiesvedības valoda – franču
      
         Lietas dalībnieki
      
      
         Prasītājs: FF (pārstāvis: A. Fittante, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atzīt, ka Eiropas Komisija ir aizskārusi tiesības uz godu, personas un ģimenes dzīves privātumu, prasītāja attēlošanu un cieņu, jo tā bez atļaujas ir izmantojusi prasītāja attēlu fotogrāfijās, ko Komisija ieteikusi brīdinājumiem par ietekmi uz veselību, kas izmantojami uz tabakas izstrādājumu iepakojumiem saskaņā ar Komisijas Deleģēto direktīvu 2014/109/ES;
               
            
                  —
               
               
                  piespriest nekavējoties pārtraukt strīdīgās fotogrāfijas izmantošanu Savienībā un izņemt no aprites visus dažādās iestādēs, kam atļauts tirgot šādus izstrādājumus, tirdzniecībā pieejamos tabakas izstrādājumus, uz kuriem ir prasītāja attēls;
               
            
                  —
               
               
                  saglabāt prasītājam tiesības papildināt savus prasījumus par morālā un finansiālā kaitējuma atlīdzību pēc tam, kad būs pabeigta atsevišķās prasības ietvaros pieprasītā ekspertīze, un piespriest Eiropas Komisijai informēt par Savienībā pārdoto iepakojumu ar strīdīgo attēlu daudzumu;
               
            
                  —
               
               
                  piespriest Eiropas Komisijai atlīdzināt tiesāšanās izdevumus, kā arī ar šo procesu saistītos izdevumus, ņemot vērā to, ka prasītājs ir lūdzis juridisko palīdzību.
               
            
         Pamati un galvenie argumenti
      
      Savas prasības pamatojumam prasītājs izvirza vienu vienīgu pamatu, kas attiecas uz Savienības Pamattiesību hartā paredzēto pamattiesību, kurās visām personām ir nodrošinātas tiesības uz to cieņas ievērošanu un privātās un ģimenes dzīves neaizskaramību, pārkāpumu.